**Анықтама**

**Ю.А.Гагарин атындағы ЖОББ мектебіндегі «Мәңгілк Ел-Мәңгілік Тіл» атты Тілдер мерекесіне арналған апталықтың орындалысы туралы анықтама**

Қыркүйек 2018 ж

**Мақсаты:** Жоспарланған іс-шаралардың сапалы өткізілуін тексеру. Сынып сағаттарға қатысу. Мектепшілік іс-шараларға қатысу.

Қазақ тілі мәртебесін көтеру, тұлғаның зияткерлік мүмкіндіктерін, көшбасшылық қасиеттерін және дарындылығын дамытуды қамтамасыз ететін уәждемелік кеңістік қалыптастыру және тілдік белсенділіктерін жоғарылатуға ынталандыру мақсатында 17.09-21.09 аралығында «Мәңгілік Ел-Мәңгілік тіл» атты Тілдер мерекесіне арналған апталықтың жоспары құрылып, саптық жиында ашылу салтанаты өткізілді. 17.09 күні Қ.Оспанованың жетекшілігімен Тілдер күніне арналған мерекелік салтанаттың ашылуы болды. Бірлестік жетекшісі Ә.Сүлейменова оқушыларды апталықтың іс-шара жоспарымен таныстырды.

18.09 күні «Тілім менің-тірлігімнің тірегі» 2-4 сынып аралығында К.С. Искакованың жетекшілігімен мәнерлеп оқу сайысы жүргізілсе, 18.09 күні 8-10 сынып арасында «Ана тілің – арың бұл» атты мәнерлеп оқу сайысы А. И. Ошақбаеваның жетекшілігімен өткізілді. Бастауыштар арасында өткен мәнерлеп оқу сайысында І орынды Есенбаев Е, ІІ орынды Қуантай Іңкәр, ІІІ орынды Абдрахмет А еншіледі. Жоғары сыныптар арасында өткен мәнерлеп оқу сайысында І орынды Насұрлла Ділназ, ІІ орынды Жұмаділда Жанар, ІІ орынды Совет Дарын иеленді.

19.09 күні оқушылардың орыс тілі пәніне қызығушылығын арттыру, орыс тілінде сауатты сөйлеуге үйрету мақсатында У. Абеновамен Р. Бекмурзинаның ұйымдастыруымен «Родной язык» тақырыбында орыс тілінде мәнерлеп оқу жарысы өткізілді. Онда 3-10 сынып оқушылары орыс халық әнін орындап, тіл туралы тақпақтар айтты. Байқау соңында Ш.Қалмағанбет І орын, Н. Сапарғалиұлы ІІ орын, Т.Саянұлы ІІІ орынға ие болды.

17.09-21-09 күні аралығында мектеп кітапханашысы С.Құдабаеваның жетекшілігімен кітапханада мерекеге байланысты кітап көрмесі безендіріліп, оқушыларды ақын-жазушылардың қазақ тілін жырлаған шығармаларымен таныстырды.

19.09 күні Г.Фаттахованың ұйымдастыруымен «Wonderful world of English languages» тақырыбында сыныптан тыс жұмыс жүргізілді.Онда 5 сынып оқушылары екі топқа бөлініп пікір алмасып, түрлі ойындар ағылшын тілінде ойнатылды.

20.09 күні А.Д.Накипованың ұйымдастыруымен «Тілімізді құрметтейік!» тақырыбында 7-сынып оқушыларымен әдеби монтажы өткізілді. Онда Ана тіліміз туралы ақын-жазушылардың өлең-жырларын мәнерлеп оқып, ұйқасын тап ойыны, мақалды аяқта ойындары ойнатылды. Іс-шара Халиулла Ақзеренің «Қазақтай ел қайда?» әнімен қорытындыланды.

20. 09 күні Ә.Сулейменованың ұйымдастырумен «Тіл – Ұлы байлық» атты 5,7 сыныппен ашық тәрбие сағаты өткізілді. Оқушылар тілімізбен мақтанып, тіліміздің қазіргі таңдағы жағдайы туралы ой бөлісті.

20.09 күні жас маман ағылшын тілі пәнінің мұғалімі А. Рыскельдинованың жетекшілігімен «Brain-ring» тақырыбында интелектуалдық шоу өткізілді. Оқушыларды топтарға бөліп өздерінің ағылшын тілінде білетін сөздерін ортаға салып, шоу қызықты өткізілді. Интелектуалдық шоуды «Өзге тілдің бәрін біл, Өз тілінді құрметте!» деп қорытындылады.

20.09 күні Г.Асанованың жетекшілігімен оқушылардың ағылшын тілінде дұрыс сөйлеп, жаза білуге, осы тілде өз пікірін айтуға үйрету мақсатында «Seasons and weather» жыл мезгілдеріне байланысты 5-9 сынып арасында сайыс сабақ өткізілді.

21.09 күні Қ.Оспанованың ұйымдастырумен «Қазақстан халқы тілдері» фестивалы өтті. Фестивалде Тіл мерекесіне арналған жақсы шыққан қабырға газетіне, жақсы жазылған эссе жұмыстары бойынша мақтау қағаздары берілді. Кеш жүргізушілері Қалмағанбет Ш. Байкенова Қ, Қапбасова М үш тілде жүргізуші болып, белсене қатысқаны үшін марапатқа ие болды.